Teenuse
Teenuse on küla Rapla maakonnas Märjamaa vallas Kasari jõe ääres. 1977. aastal liideti Teenuse külaga Kimaru. Külas tegutseb Teenuse raamatukogu. Raamatukogu asub Teenuse mõisas, kus tegutses kuni 1996. aastani Teenuse kool. Aastatel 1947–1996 tegutses külas Teenuse hüdromeetriajaam. Külas asuvad Teenuse sild (ületab Kasari jõge) ja Punane sild (ületab Luiste jõge). Külas asuvad mälestuskivi teises maailmasõjas langenutele ja mälestuskivi küla esmamainimisele (1456).